চরমক্ষণ

কোনও গল্প বা আখ্যানমূলক রচনার চরমক্ষণ বা সন্ধিক্ষণ বলতে সেটির ক্রমবর্ধমান উত্তেজনা ও নাটকীয়তার চরম পরিণতি নির্দেশকারী শীর্ষবিন্দুকে বোঝায়, বা এমন একটি ক্ষণকে বোঝায়, যখন কোনও সমস্যার সমাধান প্রদান করার উদ্দেশ্যে সক্রিয় কার্যকলাপ শুরু হয়।চরমক্ষণের ইংরেজি পরিভাষা হল "ক্লাইম্যাক্স" (Climax), যা প্রাচীন গ্রিক শব্দ κλῖμαξ থেকে এসেছে, যার অর্থ "সিঁড়ি" বা "মই"। সন্ধিক্ষণকে ইংরেজিতে "টার্নিং পয়েন্ট" (Turning point) বলে। গল্পের চরমক্ষণ এক ধরনের সাহিত্যিক উপাদান।

  ভাবাবরোহ 
চরমক্ষণের বিপরীত ধারণাটি হল ভাবাবরোহ। এটি গল্পের কাহিনীতে এমন একটি পরিস্থিতির ক্ষেত্রে প্রযোজ্য যেখানে ক্রমবর্ধমান নাটকীয়তা ও উৎকণ্ঠা-উত্তেজনায় ভরপুর আপাতদৃষ্টিতে খুবই কঠিন কোনও সমস্যা শেষ পর্যন্ত খুবই তুচ্ছ কিছুর মাধ্যমে সমাধান করা হয়।

টীকা

তথ্যসূত্র

বিষয়শ্রেণী:কল্পকাহিনী
বিষয়শ্রেণী:কাহিনীর ঘটনাবিন্যাস
বিষয়শ্রেণী:আখ্যানতত্ত্ব